Document ID: 32004R0581

KOMMISSIONENS FORORDNING (EF) Nr. 581/2004
af 26. marts 2004
om en løbende licitation for eksportrestitutioner for visse typer smør
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 3, litra b), og stk. 14, og
ud fra følgende betragtninger:
(1)
Efter artikel 2, stk. 1, i Kommissionens forordning (EF) nr. 580/2004 af 26. marts 2004 om en licitationsprocedure for fastsættelse af eksportrestitutioner for visse mejeriprodukter (2) træffer Kommissionen beslutning om en løbende licitation i forbindelse med nævnte forordning.
(2)
Af praktiske grunde er det hensigtsmæssigt at fastsætte særskilte licitationer for de i artikel 1 i forordning (EF) nr. 580/2004 omhandlede produkter. Nærværende forordning bør derfor åbne en løbende licitation for visse typer smør.
(3)
Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
1. Der indledes en løbende licitation for at fastlægge eksportrestitutionen for nedennævnte typer smør som omhandlet i afsnit 9 i bilag I til Kommissionens forordning (EØF) nr. 3846/87 (3):
a)
naturligt smør i pakninger af nettovægt 20 kg og derover henhørende under produktkode ex ex040510199500 og ex ex040510199700
b)
butteroil i beholdere af nettovægt 190 kg og derover henhørende under produktkode ex ex040590109000
til eksport til følgende destinationer:
-
Rusland (destinationskode 075)
-
alle andre destinationer undtagen Andorra, Cypern, Estland, Gibraltar, Ungarn, Letland, Litauen, Malta, Polen, Slovakiet, Slovenien, Tjekkiet, USA og Vatikanstaten.
2. Licitationen er underlagt betingelserne i forordning (EF) nr. 580/2004 og i nærværende forordning.
Artikel 2
1. Bud kan kun indgives i licitationsperioderne og er kun gyldige for den licitationsperiode, de indgives i.
Buddene indgives særskilt for et af produkterne og en af destinationer som omhandlet i artikel 1, stk. 1.
2. Hver licitationsperiode begynder kl. 11.00 (belgisk tid) den første og tredje onsdag i måneden undtagen den første onsdag i august og den tredje onsdag i december. Hvis onsdagen falder på en helligdag, begynder perioden kl. 11.00 (belgisk tid) den følgende arbejdsdag.
Hver licitationsperiode slutter kl. 11.00 (belgisk tid) onsdagen efter den anden og fjerde tirsdag i måneden undtagen den anden onsdag i august og den fjerde onsdag i december. Hvis onsdagen falder på en helligdag, slutter perioden kl. 11.00 (belgisk tid) den foregående arbejdsdag.
3. Hver licitationsperiode nummereres i en serie, der starter med den første periode.
Artikel 3
1. Hvert bud vedrører en minimumsmængde på mindst 10 t smør eller 18 t butteroil.
2. Licitationssikkerheden er 20 EUR pr. 100 kg smør og 25 EUR pr. 100 kg butteroil.
Licitationssikkerheden bliver til sikkerhed for eksportlicensen, når et bud er antaget.
3. Buddene indgives til myndighederne i medlemsstaterne som anført i bilaget.
Artikel 4
Med henblik på anvendelse af artikel 4, stk. 2, i forordning (EF) nr. 580/2004 meddeler medlemsstaterne særskilt buddene for de enkelte destinationer som anført i artikel 1, første og andet led, i nærværende forordning.
Artikel 5
Denne forordning træder i kraft den første dag i måneden efter måneden for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. marts 2004.

Labels: 3
17